РЕПУБЛИКА СРБИЈА **ПРИВРЕМЕНЕ**

НАРОДНА СКУПШТИНА **СТЕНОГРАФСКЕ БЕЛЕШКЕ**

Двадесет пета посебна седница **(нередиговане и неауторизоване)**

Народне скупштине Републике Србије

У Једанаестом сазиву

(Четврти дан рада)

01 Број 06-2/173-19

15. јул 2019. године

Б е о г р а д

 (Седница је почела у 09.50 часова. Председава Маја Гојковић, председник Народне скупштине.)

\*

\* \*

 ПРЕДСЕДНИК: Поштоване даме и господо народни посланици, настављамо рад Двадесет пете посебне седнице Народне скупштине Републике Србије у Једанаестом сазиву.

 На основу службене евиденције о присутности народних посланика, констатујем да седници присуствује 117 народних посланика.

 Ради утврђивања броја народних посланика присутних у сали, молим да убаците своје картице у посланичке јединице електронског система за гласање.

 Констатујем да је применом електронског система за гласање утврђено да је у сали присутно 137 народних посланика.

 Обавештавам вас да су спречени да седници присуствују народни посланици мр Дејан Раденковић и проф. др Миладин Шеварлић.

 Прелазимо на одлучивање о предлозима закључака из тачака од 1, 2. и 3. дневног реда.

 Стављам на гласање Предлог закључка поводом разматрања Извештаја о спровођењу Закона о слободном приступу информацијама од јавног значаја и Закона о заштити података о личности за 2018. годину, који је поднео Одбор за правосуђе, државну управу и локалну самоуправу од 17. јуна 2019. године.

 Закључујем гласање: за – 141, против – нико, уздржаних – два.

 Констатујем да је Народна скупштина усвојила Предлог закључка.

 Стављам на гласање Предлог закључка поводом разматрања Редовног годишњег извештаја Заштитника грађана за 2018. годину, који је поднео Одбор за правосуђе, државну управу и локалну самоуправу од 17. јуна 2019. године.

 Закључујем гласање: за – 140, против – нико, уздржаних – нема, нису гласала три посланика.

 Констатујем да је Народна скупштина усвојила Предлог закључка.

 Стављам на гласање Предлог закључка поводом разматрања Извештаја о раду Агенције за борбу против корупције за 2018. годину са Извештајем о спровођењу Националне стратегије за борбу против корупције у Републици Србији за период од 2013. до 2018. године и Акционим планом за њено спровођење, који је поднео Одбор за финансије, републички буџет и контролу трошења јавних средстава 13. јуна 2019. године.

 Закључујем гласање: за – 140, против – нико, уздржаних – нема, нису гласала три посланика.

 Констатујем да је Народна скупштина усвојила Предлог закључка.

 Стављам на гласање Предлог закључка поводом разматрања Извештаја о раду Агенције за борбу против корупције за 2018. годину, који је поднео Одбор за правосуђе, државну управу и локалну самоуправу 17. јуна 2019. године.

 Закључујем гласање: за – 140, против – нико, уздржаних – нема, нису гласала три посланика.

 Констатујем да је Народна скупштина усвојила Предлог закључка.

 Пошто је Народна скупштина обавила разматрање свих тачака дневног реда ове седнице и одлучивање о њима, сагласно члану 102. Пословника Народне скупштине, закључујем Двадесет пету посебну седницу Народне скупштине Републике Србије у Једанаестом сазиву.

 (Седница је завршена у 10.00 часова.)